3. ลักษณะการประกอบธุรกิจ

3.1 ประวัติความเป็นมา

  บริษัทจดทะเบียนจัดตั้งขึ้นในปี 2537 ในชื่อ บริษัท นครไทยสตริปมิล จำกัด
  ได้รับการสนับสนุนเงินกู้จากกลุ่มธนาคารไทย เริ่มก่อสร้างโรงงานในปี 2538 และในปี 2539
  ได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการทดสอบการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงิน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ต่อมาบริษัทได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน
  และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จในเดือนมีนาคม 2541
  โดยสามารถระดมทุนจากการออกตราสารได้เป็นมูลค่า 505.63 ล้านเหรียญสหรัฐฯ
  ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก บริษัท Steel
  Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-mill)
  ชั้นนำในประเทศสหรัฐอเมริกา

  ในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐฯ เหลือเพียงตันละ 200 เหรียญสหรัฐฯ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ทำให้การก่อสร้างโรงงานผลิตผลิตภัณฑ์ต่อเนื่องให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ปี
  2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด
  และได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543
  เข้าสู่กระบวนการฟื้นฟูกิจการภายใต้ศาลล้มละลายกลาง และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800 ล้านหุ้น มูลค่าที่ตราไว้หุ้นละ 8.25
  บาท ราคาเสนอขายหุ้นละ 2.20 บาท รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  ในปี 2547 บริษัทเริ่มดำเนินการผลิตเพื่อจำหน่ายเชิงพาณิชย์
  และเริ่มมีกำไรสุทธิจากผลการดำเนินงานในไตรมาสที่ 3
  และมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

  ในปี 2548 เดือนพฤษภาคม
  ตลาดหลักทรัพย์แห่งประเทศไทยได้อนุญาตให้บริษัทย้ายการซื้อขายหลักทรัพย์ของบริษัทจากหมวด
  REHABCO ไปยังหมวดวัสดุก่อสร้าง กลุ่มอสังหาริมทรัพย์และก่อสร้าง
  และเจ้าหนี้รายธนาคารสแตนดาร์ดชาร์เตอร์ดนครธน จำกัด (มหาชน)
  ได้ใช้สิทธิแปลงหนี้เงินต้นตามสัญญาหลักในการปรับโครงสร้างหนี้เป็นทุน
  โดยบริษัทได้ดำเนินการเพิ่มทุนจดทะเบียนและจดทะเบียนเพิ่มทุนชำระแล้วจำนวน
  967,862,131.50 บาท โดยการออกหุ้นสามัญใหม่จำนวน 117,316,622 หุ้น
  มูลค่าที่ตราไว้หุ้นละ 8.25 บาท มีผลให้ทุนจดทะเบียนเพิ่มขึ้นเป็น 106,697,783,370.75 บาท
  เป็นทุนชำระแล้วจำนวน 75,105,650,919.75 บาท เดือนสิงหาคม
  บริษัทได้ดำเนินการเพิ่มทุนจดทะเบียนและจดทะเบียนเพิ่มทุนชำระแล้วจำนวน 931,710,565.50
  บาท โดยการออกหุ้นสามัญใหม่จำนวน 112,934,614 หุ้น มูลค่าที่ตราไว้หุ้นละ 8.25 บาท
  มีผลให้ทุนจดทะเบียนเพิ่มขึ้นเป็น 107,629,493,936.25 บาท เป็นทุนชำระแล้วจำนวน
  76,037,361,485.25 บาท
  จากการใช้สิทธิแปลงหนี้เงินต้นตามสัญญาหลักการปรับโครงสร้างหนี้เป็นทุนของเจ้าหนี้ราย
  Turnberry Capital Limited และในเดือนธันวาคม
  บริษัทได้รับการรับรองงานบริหารคุณภาพมาตรฐาน ISO 9001:2000

  ในปี 2549 เดือนมิถุนายน
  ได้มีการแก้ไขแผนฟื้นฟูกิจการของบริษัทโดยมีสาระสำคัญอยู่ที่การแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัท
  ซึ่งตามที่กำหนดไว้ในแผน จะต้องมีการลดทุนและเพิ่มทุนจดทะเบียนของบริษัท
  เพื่อรองรับการแปลงหนี้เป็นทุน จึงมีผลให้ทุนชำระแล้วของบริษัทเพิ่มขึ้นเป็น
  171,478,835,962.50 บาท ในเดือนกันยายนได้มีการเปลี่ยนแปลงกรรมการของบริษัท
  และต่อมาในเดือนพฤศจิกายน บริษัทได้ทำการย้ายที่ตั้งของสำนักงานใหญ่ของบริษัท นอกจากนี้
  ในเดือนธันวาคม บริษัทได้ดำเนินการลดทุนจดทะเบียนของบริษัท
  โดยการลดมูลค่าที่ตราไว้จากเดิมหุ้นละ 8.25 บาทเป็นหุ้นละ 1.12 บาท
  ซึ่งมีผลให้บริษัทมีทุนจดทะเบียนเป็น 49,057,325,350.88 บาท เป็นหุ้นสามัญจำนวน
  43,801,183,349 หุ้น มูลค่าที่ตราไว้หุ้นละ 1.12 บาท โดยเป็นทุนชำระแล้วจำนวน
  23,279,551,064 บาท

  ในปี 2550 เดือนมกราคม บริษัทได้ดำเนินการจดทะเบียนเพิ่มทุนชำระแล้วจำนวน
  4,360,784,730.40 บาท ประกอบด้วยหุ้นสามัญจำนวน 3,893,557,795 หุ้น
  มูลค่าที่ตราไว้หุ้นละ 1.12 บาท มีผลให้ทุนชำระแล้วเพิ่มขึ้นเป็น 27,640,335,794.40 บาท
  และในเดือนเมษายน บริษัทได้ดำเนินการจดทะเบียนเพิ่มทุนชำระแล้วจำนวน
  1,115,350,468.96 บาท ประกอบด้วยหุ้นสามัญจำนวน 995,848,633 หุ้น
  มูลค่าที่ตราไว้หุ้นละ 1.12 บาท มีผลให้ทุนชำระแล้วเพิ่มขึ้นเป็น 28,755,686,263.36 บาท
  ในเดือนธันวาคม
  ที่ประชุมเจ้าหนี้ได้พิจารณาและลงมติเห็นชอบด้วยคำร้องเสนอขอแก้ไขแผนฟื้นฟูกิจการของบริษัท
  ด้วยคะแนนเสียงร้อย 99.99 ของเจ้าหนี้ที่เข้าประชุมและได้ออกเสียง
  โดยที่ประชุมเจ้าหนี้ได้มีมติให้ขยายระยะเวลาดำเนินการตามแผนฟื้นฟูกิจการที่ครบกำหนดในวันที่
  11 ธันวาคม 2550 ออกไปอีก 1 ปี และศาลได้มีคำสั่งเห็นชอบด้วยคำร้องขอแก้ไขแผนดังกล่าว
  เมื่อวันที่ 3 มีนาคม 2551

การเปลี่ยนแปลงและพัฒนาการที่สำคัญในปี 2551

  กุมภาพันธ์ ที่ประชุมเจ้าหนี้ของบริษัทได้ลงมติเห็นชอบคำร้องเสนอขอแก้ไขแผนฟื้นฟูกิจการ
  เพื่อให้บริษัทสามารถดำเนินการออกหุ้นกู้แปลงสภาพได้ในจำนวนรวม 250
  ล้านเหรียญสหรัฐเพื่อเสนอขายให้แก่นักลงทุน
  โดยปัจจุบันบริษัทยังไม่ได้ดำเนินการเสนอขายแต่อย่างใด
  เนื่องจากภาวะวิกฤตทางการเงินที่เกิดขึ้นในต่างประเทศ
  และศาลล้มละลายกลางได้มีคำสั่งเห็นชอบด้วยคำร้องขอแก้ไขแผนดังกล่าว เมื่อวันที่ 22 เมษายน
  2551

  มีนาคม ผู้บริหารแผนได้ดำเนินการจดทะเบียนเพิ่มทุนชำระแล้ว จำนวน 8,419,547,492.16
  บาท เพื่อแปลงหนี้เป็นทุนให้แก่เจ้าหนี้ เมื่อวันที่ 18 มีนาคม 2551 จึงทำให้ปัจจุบัน
  บริษัทมีทุนจดทะเบียนจำนวน 49,057,325,350.88 บาท แบ่งออกเป็นหุ้นสามัญจำนวน
  43,801,183,349 หุ้น มูลค่าที่ตราไว้หุ้นละ 1.12 บาท โดยเป็นทุนชำระแล้วจำนวน
  37,175,233,755.52 บาท เป็นหุ้นสามัญจำนวน 33,192,172,996 หุ้น

  ผู้บริหารแผนได้ดำเนินการจดทะเบียนเพิ่มทุนชำระแล้วอีกจำนวน 7,291,483,969.28 บาท
  เพื่อแปลงหนี้เป็นทุนให้แก่เจ้าหนี้ เมื่อวันที่ 25 มีนาคม 2551 จึงทำให้ปัจจุบัน
  บริษัทมีทุนจดทะเบียนจำนวน 49,057,325,350.88 บาท แบ่งออกเป็นหุ้นสามัญจำนวน
  43,801,183,349 หุ้น มูลค่าที่ตราไว้หุ้นละ 1.12 บาท โดยเป็นทุนชำระแล้วจำนวน
  44,466,717,724.80 บาท เป็นหุ้นสามัญจำนวน 39,702,426,540 หุ้น

  เมษายน ผู้บริหารแผนได้รายงานการเปลี่ยนแปลงโครงสร้างผู้ถือหุ้นรายใหญ่ของบริษัท โดยมีกลุ่ม
  บริษัท จี สตีล จำกัด (มหาชน)เป็นผู้ถือหุ้นรายใหญ่โดยถือหุ้นในสัดส่วนร้อยละ 49.67%
  ซึ่งการเปลี่ยนแปลงดังกล่าวเป็นผลมาจากการแปลงหนี้เงินกู้ที่มีการปรับโครงสร้างหนี้เป็นหุ้นสามัญของบริษัทตามที่กำหนดไว้ในแผนฟื้นฟูกิจการ

  มิถุนายน ผู้บริหารแผนได้ดำเนินการจดทะเบียนเปลี่ยนชื่อบริษัท จากบริษัท นครไทยสตริปมิล
  จำกัด (มหาชน) มาเป็น บริษัท จี เจ สตีล จำกัด (มหาชน) กับกรมพัฒนาธุรกิจการค้า
  กระทรวงพาณิชย์ เมื่อวันที่ 5 มิถุนายน 2551

  ผู้บริหารแผนได้ดำเนินการลดทุนจดทะเบียนของบริษัทโดยการลดมูลค่าที่ตราไว้ของหุ้นจากเดิมหุ้นละ
  1.12 บาท เป็นหุ้นละ 0.78 บาท เพื่อทำการล้างส่วนต่ำมูลค่าหุ้นของบริษัทที่มีอยู่จำนวน
  13,286,677,768.15 บาท เมื่อวันที่ 12 มิถุนายน 2551 จึงทำให้ปัจจุบัน
  บริษัทมีทุนจดทะเบียนจำนวน 34,164,923,012.22 บาท แบ่งออกเป็นหุ้นสามัญจำนวน
  43,801,183,349 หุ้น มูลค่าที่ตราไว้หุ้นละ 0.78 บาท โดยเป็นทุนชำระแล้วจำนวน
  30,967,892,701.20 บาท เป็นหุ้นสามัญจำนวน 39,702,426,540 หุ้น

  สิงหาคม
  ที่ประชุมเจ้าหนี้ของบริษัทได้พิจารณาและลงมติเห็นชอบคำร้องเสนอขอแก้ไขแผนฟื้นฟูกิจการ
  เพื่อให้บริษัทสามารถดำเนินการลดทุนจดทะเบียนโดยการลดมูลค่าที่ตราไว้ของหุ้นเพื่อล้างขาดทุนสะสมทั้งหมดของบริษัทที่มีอยู่
  พร้อมทั้งแก้ไขเงื่อนไขในส่วนของผลสำเร็จของแผนฟื้นฟูกิจการ
  และศาลได้มีคำสั่งเห็นชอบด้วยคำร้องขอแก้ไขแผนดังกล่าว เมื่อวันที่ 20 ตุลาคม 2551

  พฤศจิกายน
  ผู้บริหารแผนได้ดำเนินการลดทุนจดทะเบียนและทุนชำระแล้วของบริษัทโดยวิธีการลดมูลค่าหุ้นที่ตราไว้จากเดิมหุ้นละ
  0.78 บาท เป็นหุ้นละ 0.69 บาท เพื่อล้างผลขาดทุนสะสมของบริษัทที่มีอยู่จำนวน 3,304.86
  ล้านบาท เมื่อวันที่ 4 พฤศจิกายน 2551
  และได้ดำเนินการลดทุนจดทะเบียนโดยการตัดหุ้นสามัญที่ยังมิได้จำหน่ายออกจำนวน
  864,877,421 หุ้น และดำเนินการเพิ่มทุนจดทะเบียนจำนวน 502,000,114.62 บาท
  เพื่อรองรับการออกและเสนอขายใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงาน
  จำนวน 727,536,398 หน่วย ซึ่งจากการดำเนินการดังกล่าวข้างต้น ทำให้บริษัทมีทุนจดทะเบียน
  30,128,051,204.94 บาท แบ่งออกเป็นหุ้นสามัญจำนวน 43,663,842,326 หุ้น
  มูลค่าที่ตราไว้หุ้นละ 0.69 บาท โดยเป็นทุนชำระแล้วจำนวน 27,394,674,312.60 บาท
  แบ่งเป็นหุ้นสามัญจำนวน 39,702,426,540 หุ้น

  ผู้บริหารแผนได้ดำเนินการยื่นคำร้องขอยกเลิกการฟื้นฟูกิจการต่อศาลล้มละลายกลางเมื่อวันที่ 28
  พฤศจิกายน 2551
  เนื่องจากผู้บริหารแผนได้ดำเนินการเป็นผลสำเร็จตามที่กำหนดไว้ในแผนฟื้นฟูกิจการ

  ธันวาคม
  บริษัทออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทให้แก่กรรมการและพนักงานของบริษัท
  (ESOP) จำนวน 727,536,398 หุ้น คิดเป็นร้อยละ 1.83
  ของจำนวนทุนจดทะเบียนที่ชำระแล้วของบริษัท เมื่อวันที่ 11 ธันวาคม 2551

3.2 การประกอบธุรกิจ

  ภาพรวมการประกอบธุรกิจ ณ วันที่ 31 ธันวาคม 2551

+--------------------------------+-------------------------------------+
| บมจ. จี เจ สตีล                  |                                     |
+--------------------------------+-------------------------------------+
|                                | 100%                                |
+--------------------------------+-------------------------------------+
| บริษัท เอ็นเอสเอ็ม สตีล จำกัด        |                                     |
|                                |                                     |
| (NSM Steel Company Limited)    |                                     |
+--------------------------------+-------------------------------------+
|                                | 100%                                |
+--------------------------------+-------------------------------------+
| บริษัท เอ็นเอสเอ็ม (เดลาแวร์) อิงค์   |                                     |
|                                |                                     |
| (NSM (Delaware) Inc.)          |                                     |
|                                |                                     |
| (ไม่มีสภาพนิติบุคคลแล้ว)             |                                     |
+--------------------------------+-------------------------------------+

  บริษัทเป็นผู้ผลิตเหล็กแผ่นรีดร้อนและผลิตภัณฑ์ต่อเนื่อง บริษัทถือหุ้นทางตรง ในสัดส่วนร้อยละ 100
  ในบริษัท เอ็นเอสเอ็ม สตีล จำกัด (“NSM Cayman”) และ NSM Cayman
  ถือหุ้นในสัดส่วนร้อยละ 100 ในบริษัท เอ็นเอสเอ็ม (เดลาแวร์) อิงค์ (“NSM Delaware”)
  ทั้งสองบริษัทนี้จดทะเบียนจัดตั้งขึ้นนอกประเทศไทย

  NSM Cayman จัดตั้งขึ้นโดยมีวัตถุประสงค์เพียงอย่างเดียวคือ
  เพื่อระดมทุนให้กับบริษัทโดยการออกตราสาร
  อันประกอบด้วยตราสารชั้นต้นมีจำนองครบกำหนดไถ่ถอนในปี 2549
  ตราสารชั้นต้นลำดับรองมีจำนองครบกำหนดไถ่ถอนในปี 2551 และหุ้นกู้ลำดับรองมีจำนอง
  ครบกำหนดไถ่ถอนในปี 2552 โดย NSM Delaware เป็นผู้ออกตราสารในฐานะตัวแทนของ NSM
  Cayman บริษัทเป็นผู้ค้ำประกันตราสารทั้งหมดโดยไม่มีเงื่อนไขและเพิกถอนไม่ได้
  บริษัทย่อยทั้งสองนี้ไม่มีรายได้แต่อย่างใดเนื่องจากมิได้ประกอบการและดำเนินธุรกิจ
  บริษัทมีความตั้งใจที่จะดำเนินการชำระบัญชี NSM Cayman
  ให้เสร็จสิ้นหลังจากสิ้นสุดการปรับโครงสร้างหนี้ สำหรับ NSM Delaware นั้น
  ปัจจุบันไม่มีสภาพเป็นนิติบุคคลแล้วและได้มีการประกาศตามบทบัญญัติของกฎหมายที่เกี่ยวข้องกับบริษัททั่วไปของมลรัฐเดลาแวร์

3.3 โครงสร้างรายได้

  ในระหว่างไตรมาส 1 ถึงไตรมาส 3 ของปี 2551
  บริษัทประสบความสำเร็จอย่างต่อเนื่องในการเพิ่มปริมาณการผลิต
  ประกอบกับราคาขายที่ปรับตัวสูงขึ้นตามภาวะตลาดโลกทำให้บริษัทมีรายได้จากการขายสินค้าเพิ่มขึ้นเป็นจำนวนมาก
  แต่เนื่องจากวิกฤตเศรษฐกิจของตลาดโลกที่เกิดขึ้นในช่วงปลายไตรมาส 3 และต่อเนื่องจนถึงสิ้นปี
  2551 ทำให้รายได้จากการขายในปี 2551 เมื่อเทียบกับปี 2550 เพิ่มขึ้นเพียง 2,522 ล้านบาท
  หรือคิดเป็นอัตราการเพิ่มร้อยละ 10.7 นอกจากนี้ช่วงปลายปี 2551
  บริษัทได้เพิ่มผลิตภัณฑ์ประเภทเหล็กแผ่นตัด (Cut Sheet)
  เพื่อตอบสนองความต้องการของลูกค้าและเพื่อสร้างมูลค่าเพิ่มของผลิตภัณฑ์ให้มากขึ้นต่อไปในอนาคต

+--------------------------+-------+----+-------+----+-------+-----+
|                          | 2551  |    | 2550  |    | 2549  |     |
+--------------------------+-------+----+-------+----+-------+-----+
|                          | ล     | %  | ล     | %  | ล     | %   |
|                          | ้านบาท |    | ้านบาท |    | ้านบาท |     |
+--------------------------+-------+----+-------+----+-------+-----+
| ยอดขาย                   | 21,4  | 7  | 21,8  | 9  | 15,2  | 84  |
|                          | 23.78 | 8. | 00.67 | 1. | 32.69 | .66 |
| เหล็กแผ่นรีดร้อน (HRC)       |       | 59 |       | 07 |       |     |
|                          | 2,9   |    | 1,3   |    | 1,5   | 8   |
| เหล็กจากการปรับสภาพผิว      | 47.67 | 1  | 74.40 | 5. | 25.03 | .48 |
| (RTM)                    |       | 0. |       | 75 |       |     |
|                          | 2     | 96 | 1     |    | -     | -   |
| เหล็กแท่งแบน (SLAB)        | 20.18 |    | 07.98 | 0. |       |     |
|                          |       | 0. |       | 45 | -     | -   |
| เหล็กแผ่นตัด (Cut Sheet)    | 57.37 | 82 | -     |    |       |     |
|                          |       |    |       | -  | 2     | 1   |
| สินค้าคงเหลือและวัตถุดิบ       | 1,4   | 0. | 3     |    | 66.13 | .48 |
|                          | 67.05 | 21 | 10.27 | 1. |       |     |
|                          |       |    |       | 30 |       |     |
|                          |       | 5. |       |    |       |     |
|                          |       | 46 |       |    |       |     |
+--------------------------+-------+----+-------+----+-------+-----+
| รายได้ดอกเบี้ย              | 2.86  | 0. | 5.28  | 0. | 6.48  | 0   |
|                          |       | 01 |       | 00 |       | .04 |
+--------------------------+-------+----+-------+----+-------+-----+
| รายได้อื่น                  | -     | -  | -     | -  | -     | -   |
|                          |       |    |       |    |       |     |
| กำไรจากการกลับบัญชีขาดทุน    | -     | -  | 1     | 0. | 5     | 3   |
| จากการด้อยค่าของสินทรัพย์     |       |    | 52.82 | 64 | 58.25 | .10 |
|                          | -     | -  |       |    |       |     |
| กำไรจากอัตราแลกเปลี่ยน      |       |    | 39.18 | 0. | 3     | 1   |
|                          | 6     | 2. | 50.03 | 17 | 21.34 | .79 |
|   กลับราย                 | 63.25 | 47 |       |    |       |     |
| การขาดทุนจากการลดมูลค่าสินค้า |       |    | 97.57 | 0. | -     | -   |
|                          | 1     | 0. |       | 21 |       |     |
|   กลับรา                  | 08.78 | 04 |       |    | 81.13 | 0   |
| ยการหนี้สินภายใต้แผนฟื้นฟูกิจการ |       |    |       | 0. |       | .45 |
|                          |       |    |       | 41 |       |     |
| รายได้อื่น ๆ                |       |    |       |    |       |     |
+--------------------------+-------+----+-------+----+-------+-----+

3.4 เป้าหมายการดำเนินธุรกิจ

  หลังจากบริษัทได้มีการระดมทุนจากการเสนอขายหุ้นเพิ่มทุนในปลายปี 2546
  ทำให้บริษัทกลับมาดำเนินกิจการในปี 2547 และสามารถทำการผลิต 24 ชั่วโมงได้ในไตรมาสที่
  3 และมีกำไรจากต้นทุนที่ลดต่ำลง โดยผลิตเหล็กแผ่นรีดร้อนได้มากกว่า 86,000
  ตันในเดือนธันวาคม 2547 บริษัทได้ปรับปรุงคุณภาพการผลิตอย่างต่อเนื่อง โดยในปลายปี 2548
  บริษัทได้รับการรับรองระบบบริหารคุณภาพมาตรฐาน ISO 9001:2000
  ซึ่งถือเป็นก้าวสำคัญที่จะมุ่งสู่มาตรฐานผลิตภัณฑ์และการแข่งขันในระดับโลก และในปี 2549
  บริษัทได้ดำเนินการก่อสร้างโรงงานผลิตผลิตภัณฑ์ต่อเนื่องบางส่วน
  เพื่อขยายผลิตภัณฑ์จากเหล็กแผ่นรีดร้อน (Hot Rolled Coil or
  HRC)ไปสู่ผลิตภัณฑ์ที่มีมูลค่าสูงขึ้นโดยสามารถผลิตเหล็กแผ่นรีดร้อนที่มีการปรับสภาพผิว
  (Tempered Hot Rolled Coil) และในปี 2550
  บริษัทได้ขยายการผลิตไปยังเหล็กแผ่นรีดร้อนล้างผิวและเคลือบน้ำมัน (Hot Rolled Pickled
  and Oiled Product) และในปี 2551 ช่วงไตรมาสที่ 2
  ของปีบริษัทสามารถทำการผลิตเต็มกำลังการผลิตส่งผลให้ยอดผลิตเฉลี่ยต่อเดือนสูงถึง 100,000
  ตัน โดยในอนาคต บริษัทมีโครงการขยายสายการผลิตของบริษัท
  เพื่อให้บริษัทสามารถผลิตเหล็กแผ่นชุบสังกะสี เหล็กแผ่นรีดเย็น
  และโครงการปรับปรุงคุณภาพน้ำเหล็กภายใต้สูญญากาศซึ่งเป็นวิธีการลดปริมาณก๊าซที่ปนอยู่ในน้ำเหล็ก
  เพื่อให้บริษัทสามารถผลิตเหล็กที่มีคุณภาพสูงเพื่อใช้เป็นวัตถุดิบสำหรับการนำไปผลิตเหล็กแผ่นรีดเย็นและผลิตภัณฑ์ที่มีมูลค่าสูงต่อไป

  เป้าหมายของบริษัทในการดำเนินธุรกิจ
  คือการมุ่งสู่ความเป็นหนึ่งในผู้ผลิตของโลกในการผลิตเหล็กแผ่นคุณภาพสูงที่มีประสิทธิภาพสูงสุดด้วยต้นทุนที่ต่ำสุด
  โดยบริษัทจะขยายผลิตภัณฑ์เหล็กแผ่นรีดร้อนไปสู่ผลิตภัณฑ์มูลค่าสูงอื่นๆ เช่น เหล็กเคลือบสังกะสี
  และรวมถึงผลิตภัณฑ์ต่อเนื่องมูลค่าสูงอื่นๆ เช่น เหล็กคุณภาพพิเศษ
  พร้อมกันนั้นบริษัทยังมุ่งเน้นการพัฒนาคุณภาพของผลิตภัณฑ์เพื่อลดการผลิตสินค้าคุณภาพพื้นฐานซึ่งมีราคาตลาดที่ผันผวน
  และเพิ่มการผลิตผลิตภัณฑ์มูลค่าสูงและมีความพิเศษและหลากหลายซึ่งจะทำให้บริษัทสามารถทำกำไรได้มากขึ้น

  บริษัทได้ยึดมั่นวิสัยทัศน์ “Quality Steel by Quality People” โดยมีเป้าหมายหลัก คือ
  การพัฒนาเพื่อการเติบโตอย่างยั่งยืน ทั้งในด้านคุณภาพของผลิตภัณฑ์ การบริการ
  และการพัฒนาบุคลากรขององค์กร
  เพื่อส่งเสริมศักยภาพและเพิ่มขีดความสามารถในการแข่งขันทั้งในระดับประเทศและต่างประเทศ
  ซึ่งจะส่งผลมายังการดำเนินธุรกิจให้เติบโตและมีผลกำไรได้อย่างมั่นคงในระยะยาว